OpenLLM-France/wikimedia huggingface dataset:
# Volta a Andalusia 2010

La Volta a Andalusia 2010 és una competició ciclista que es disputà entre el 21 i el 25 de febrer de 2010. El vencedor fou l'australià Michael Rogers, de l'equip Team HTC-Columbia, per davant del belga Jurgen van den Broeck i l'espanyol Sergio Pardilla Bellón.
El recorregut, força accidentat, compta amb una primera etapa amb alt en muntanya, dues etapes de mitja muntanya i una contrarellotge individual.
En aquesta edició hi prenen part 91 corredors repartits entre 13 equips de set membres cadascun. D'aquests sols dos, l'Andalucía-CajaSur i el Caja Rural, són espanyols a causa del fet que la resta d'equips no arriben a un acord econòmic amb la cursa.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 21 de febrer | Jaén - La Guardia de Jaén | 159,2 km | Sergio Pardilla | Sergio Pardilla |
| 2a | 22 de febrer | Villa de Otura - Còrdova | 182,2 km | Óscar Freire | Sergio Pardilla |
| 3a | 23 de febrer | Marbella - Benahavís | 162,5 km | Óscar Freire | Sergio Pardilla |
| 4a | 24 de febrer | Màlaga - Màlaga | 10,9 km | Alex Rasmussen | Michael Rogers |
| 5a | 25 de febrer | Torrox Costa - Antequera | 161,4 km | Francisco José Ventoso | Michael Rogers |

## Classificacions finals
### Classificació general

| | Ciclista | Equip | Temps |
| 1 | Michael Rogers | Team HTC-Columbia | 18h 12' 16" |
| 2 | Jurgen van den Broeck | Omega Pharma-Lotto | + 19" |
| 3 | Sergio Pardilla | Carmiooro-NGC | + 30" |
| 4 | Jens Voigt | Team Saxo Bank | + 31" |
| 5 | Bauke Mollema | Rabobank ProTeam | + 35" |
| 6 | Maxime Monfort | Team HTC-Columbia | + 38" |
| 7 | Gustav Larsson | Rabobank ProTeam | + 44" |
| 8 | Manuel Vázquez | Andalucía-CajaSur | + 46" |
| 9 | Linus Gerdemann | Team Milram | + 46" |
| 10 | Thomas Lövkvist | Team Sky | + 50" |

### Classificació de la muntanya

| | Ciclista | Equip | Punts |
| 1 | Brice Feillu | Vacansoleil | 46 |
| 2 | José Ángel Gómez Marchante | Andalucía-Cajasur | 20 |
| 3 | Laurent Beuret | Carmiooro-NGC | 12 |

### Classificació dels punts

| | Ciclista | Equip | Punts |
| 1 | Óscar Freire | Rabobank ProTeam | 50 |
| 2 | Michael Rogers | Team HTC-Columbia | 44 |
| 3 | Jens Voigt | Team Saxo Bank | 42 |

### Classificació de les metes volants

| | Ciclista | Equip | Temps |
| 1 | Jesús Rosendo | Andalucía-Cajasur | 15 |
| 2 | Brice Feillu | Vacansoleil | 4 |
| 3 | Stephane Rossetto | Vacansoleil | 4 |

### Classificació per equips

| | Equip | País | Temps |
| 1 | Team Saxo Bank | Dinamarca | 54h 38' 16" |
| 2 | Omega Pharma-Lotto | Bèlgica | + 54" |
| 3 | Team HTC-Columbia | Estats Units | + 01' 31" |

## Referències

* ↑ Ventoso conquista Antequera y Rogers, Andalucía a marca.com (25 de febrer de 2010) (castellà)
* ↑ Los equipos españoles plantan a la Vuelta a Andalucía a marca.com (10 de desembre de 2009) (castellà)

## Enllaços externs

* Web oficial de la cursa
# Walter Deverell

Walter Howell Deverell (1827–1854) va ser un artista anglès, nascut als Estats Units d'Amèrica, que va estar associat amb la germandat prerafaelita.

## Biografia

Deverell va néixer a Charlottesville, Virgínia, al si d'una família anglesa que va retornar a la Gran Bretanya quan Walter tenia només dos anys. Va estudiar art a l'escoles de la Royal Academy of Arts, on va conèixer Dante Gabriel Rossetti. Ell i Rossetti va compartir un estudi el 1851. El moviment dels prerafaelites hi havia estat fundat el 1848 i, sota la influència de Rossetti, l'obra de Deverell va començar a mostrar la influència del moviment, mentre encara retenia característiques més pròpies dels primers pintors de gènere com Charles Robert Leslie. Va ser Deverell qui "va descobrir" Elizabeth Siddal, una de les primeres i destacada model del moviment. Malgrat l'atracció del pintor cap a Siddal, aquesta més tard es va casar amb Rossetti. L'ajudant de Rossetti, Henry Treffry Dunn, va ser recomanat per Deverell per ocupar aquest càrrec. Després de la dimissió de James Collinson de la germandat prerafaelita, Rossetti va proposar Deverell per reemplaçar-lo, però finalment no es va prendre cap decisió.
Deverell va completar molt poques obres importants, exhibint només quatre pintures a la Royal Academy, abans de la seva prematura mort a causa de la malaltia de Bright, a l'edat de vint-i-set anys. Va viure a Kew, actualment part de Londres, on va pintar l'única pintura que va vendre en la seva curta vida, Un animal de companyia. L'obra va ser adquirida el 1853 per Holman Hunt i J. E. Millais, en un acte de caritat degut a la seva precària situació després de morir quatre membres de la seva família, inclosos els seus pares, entre 1846 i 1854. El 1899, William Michael Rossetti va descobrir un conjunt de cartes adreçades a Deverell pel seu germà Dante Gabriel Rossetti i altres pintors, que tenia un familiar de Deverell. Tot i les múltiples gestions per poder publicar-les i així conèixer una mica millor el jove pintor, finalment no va ser possible.

## Referències

* ↑ «Your Paintings». BBC. Arxivat de l'original el 2016-02-07. [Consulta: 26 febrer 2016].
* ↑ «A Pet, Walter Howell Deverell». tate.org.uk. [Consulta: 26 febrer 2016].
* 1 2 Peattie, Roger W. «The Huntington Library Manuscript of "The P.R.B. & Walter Howell Deverell"» (en anglès). Huntington Library Quarterly, Vol. 51, No. 2, 1988, pp. 88-94 [Consulta: 26 febrer 2016].
# Volta a Llombardia 1915

La Volta a Llombardia 1915 fou l'11a edició de la Volta a Llombardia. Aquesta cursa ciclista organitzada per La Gazzetta dello Sport es va disputar el 7 de novembre de 1915 amb sortida a Milà i arribada a Torretta després d'un recorregut de 232 km. S'inscriuen 164 corredors però al final en surten 117.
La competició fou guanyada per l'italià Gaetano Belloni per davant dels seus compatriotes Paride Ferrari i Gaetano Garavaglia (Garavaglia-Dunlop).
La victòria de Belloni és una sorpresa, ja que es tracta d'un corredor amateur igual que el segon - Ferrari - i quart classificat - Poid.

## Classificació general

| | Ciclista | Equip | Temps |
| 1 | Gaetano Belloni | Individual | 6h 42' 24" |
| 2 | Paride Ferrari | Individual | m. t. |
| 3 | Gaetano Garavaglia | Garavaglia-Dunlop | + 2' 56" |
| 4 | Romeo Poid | Individual | m. t. |
| 5 | Camillo Bertarelli | Ganna | m. t. |
| 6 | Lauro Bordin | Bianchi | + 7' 58" |
| 7 | Umberto Ripamonti | Individual | m. t. |
| 8 | Rinaldo Spinelli | Individual | m. t. |
| 9 | Alfredo Sivocci | Dei | + 12' 26" |
| 10 | Giuseppe Contesini | Dei | m. t. |

## Referències

* Resultats a Les-Sports.info
* El Sitio de Ciclismo
* ↑ «La vuelta a Lombardía». Mundo deportivo, 15-11-1915.

## Enllaços externs

* Web oficial de la cursa (italià)
# Volta del Paranà

La Volta del Paranà és una cursa ciclista per etapes que es disputa a l'estat de Paranà (Brasil). La primera edició es va disputar el 2004 i el 2006 va entrar a formar part del calendari de l'UCI Amèrica Tour, amb una categoria 2.2.

## Palmarès

| Any | Vencedor | Segon | Tercer |
| 2004 | Soelito Gohr | José Dos Santos | Miguel Direnna |
| 2005 | Mauricio Morandi | Antônio Nascimento | Mac Donald Trindade |
| 2006 | Márcio May | Jorge Giacinti | Alex Arsenio |
| 2007 | Renato Seabra | Gerardo Fernández | Patrique Azevedo |
| 2009 | Raul Cançado | Eduardo Sales | Marcos Novello |
| 2010 | Marco Arriagada | Edgardo Simón | Alan Maniezzo |
| 2014 | Carlos Manarelli | Patricio González | Gregolry Panizo |
| 2015 | Rodrigo Araujo Melo | Rodrigo Nascimento | Carlos Alexandre Manarelli |

## Referències

* Fitxa a (memoire-du-cyclisme.eu)
* Fitxa a (cyclebase.nl)
# Wellington Regional Stadium

El Wellington Regional Stadium, (conegut comercialment com a Sky Stadium mitjançant drets d'anomenament) abans conegut com a Westpac Stadium, és un estadi situat a Wellington, Nova Zelanda, on es desenvolupen importants esdeveniments esportius. A causa de la seva forma, és conegut col·loquialment com The Cake-Tin (embolcall de pastís) en altres parts de Nova Zelanda, encara que la gent del lloc ho coneix, simplement, com "l'estadi". Els afeccionats de l'equip de futbol Wellington Phoenix es refereixen al camp com "l'Anell de Foc". Va ser construït el 1999 per Fletcher Building, i està situat a prop dels principals mitjans de transport (com l'estació de tren de Wellington), 1 km al nord del districte de negocis. Va ser construït en uns antics terrenys ferroviaris.
Va ser construït per reemplaçar a l'Athletic Park, que va deixar de considerar-se adequat per a esdeveniments internacionals a causa de la seva ubicació i el seu estat de deterioració. També va ser construït per proporcionar un escenari de major capacitat per a esdeveniments com el Dia Internacional del Cricket.

## Dades

L'estadi és una estadi multiusos, encara que es fa servir principalment per a la pràctica del rugbi. És la seu dels Wellington Lions i dels Wellington Hurricanes, de la Super 14. A més, el Seven de Wellington es disputa en aquest estadi des de l'any 2000.
És també la seu de l'equip de futbol Wellington Phoenix, de l'A-League. També s'han disputat en aquest estadi trobades d'exhibició de futbol australià.
Al costat de les seves instal·lacions es troba també l'Estadi Central de la Universitat d'Otago, i un campus de l'Escola de Wellington de Cricket, dirigit per l'Associació de Cricket de Wellington.

## Selecció de futbol

L'estadi Westpac també és la seu habitual dels partits de futbol de la selecció de Nova Zelanda. El 14 de novembre de 2009 es va batre el rècord d'assistència en un partit de futbol a Nova Zelanda, quan van assistir 35.194 persones al partit Nova Zelanda - Bahrein, que va culminar amb 1-0 i va suposar la classificació de la selecció neozelandesa per la Copa Mundial de Futbol de 2010 celebrada a Sud-àfrica.

## Referències

* ↑ Fletcher Building «Enhancing builg environments»
* ↑ Nación «Nova Zelanda venç a Bahrain i es classifica pel mundial de Sud-àfrica Arxivat 2009-11-17 a Wayback Machine.»

## Enllaços externs

* Wellington Regional Stadium - Lloc web oficial
* Pàgina de Wellington Regional Stadium a ESPNcricinfo
# Wincanton Classic 1991

La Wincanton Classic 1991 fou la 3a edició de la Wincanton Classic. La cursa es disputà el 4 d'agost de 1991, sent el vencedor final el belga Eric Van Lancker, que s'imposà en la meta de Brighton.
Va ser la sisena cursa de la Copa del Món de ciclisme de 1991.

## Classificació final

| | Ciclista | Equip | Temps |
| 1 | Eric Van Lancker | Panasonic-Sportlife | 6h 16' 05" |
| 2 | Rolf Gölz | Ariostea | + 29" |
| 3 | Jan Goessens | Weinmann-Eddy Merckx | + 44" |
| 4 | Gilles Delion | Helvetia-La Suisse | m. t. |
| 5 | Maurizio Fondriest | Panasonic-Sportlife | m. t. |
| 6 | Steven Rooks | Buckler-Colnago | m. t. |
| 7 | Marc Madiot | R.M.O. | m. t. |
| 8 | Luc Leblanc | Castorama | m. t. |
| 9 | Claudio Chiappucci | Carrera-Vagabond | m. t. |
| 10 | Frans Maassen | Buckler-Colnago | m. t. |

## Enllaços externs

* Resultats a cyclebase.nl
* Resultats a cyclingfever.com
# Wycliffe Bible Translators

Wycliffe Bible Translators és una organització sense ànim de lucre dedicada a traduir la Bíblia a tota llengua viva en el món, especialment per a cultures amb una petita influència cristiana. Wycliffe va ser fundada en l'any 1942 per William Cameron Townsend. Actualment hi ha branques en 50 països. L'organització porta el nom de John Wycliffe, la primera persona a iniciar una traducció de tota la Bíblia a l'anglès mitjà.

## Filosofia i mètodes

Wycliffe basa la seva filosofia en el protestantisme de Townsend que contempla l'expansió intercultural i multillingüística del cristianisme com manament diví. Aquest tipus de protestantisme s'adhereix al principi de sola scriptura i té la Bíblia com la infalible paraula de Déu.
En una missió de Wycliffe, els treballadors de Wycliffe demanen permís al govern de la zona per a operar. Després que l'organització hagi rebut permís per a operar, diversos equips investiguen les població lingüístiques de la zona. Basant-se en aquestes dades, els equips són enviats a cada grup lingüístic.
# Víllec

Víllec és una entitat de població del municipi cerdà de Montellà i Martinet i de l'entitat municipal descentralitzada de Víllec i Estana, a la vall de Bastanist. El 2019 tenia 14 habitants. El petit agrupament de cases es troba a la riba esquerra del torrent d'Estana, a l'extrem nord del serrat de l'Obaga. Aquest indret apareix a l'acta de consagració de Sant Llorenç, prop Bagà, l'any 983. L'església romànica de Sant Martí de Víllec fou edificada al segle xiii.
Junt amb Estana va formar un municipi fins que s'incorporà a Montellà i Martinet el 1970.

## Referències

* ↑ «Víllec». Gran Enciclopèdia Catalana. Barcelona: Grup Enciclopèdia Catalana.
* ↑ «251399 Montellà i Martinet». Idescat. [Consulta: 26 agost 2020].

## Bibliografia

* Ventosa i Serra, Enric. Les Esglésies romàniques de la Cerdanya, 2004. ISBN 84-95695-39-1.
# Woodbury (Connecticut)

Woodbury és una població dels Estats Units a l'estat de Connecticut. Segons el cens del 2005 tenia 9.734 habitants.

## Demografia

Segons el cens del 2000, Woodbury tenia 9.198 habitants, 3.715 habitatges, i 2.574 famílies. La densitat de població era de 97,4 habitants/km².
Dels 3.715 habitatges en un 31,4% hi vivien nens de menys de 18 anys, en un 58,9% hi vivien parelles casades, en un 8% dones solteres, i en un 30,7% no eren unitats familiars. En el 25,4% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,99.
Per edats la població es repartia de la següent manera: un 24% tenia menys de 18 anys, un 4,4% entre 18 i 24, un 29,3% entre 25 i 44, un 29,3% de 45 a 60 i un 13% 65 anys o més.
L'edat mediana era de 41 anys. Per cada 100 dones de 18 o més anys hi havia 91,8 homes.
La renda mediana per habitatge era de 68.322 $ i la renda mediana per família de 82.641 $. Els homes tenien una renda mediana de 53.246 $ mentre que les dones 35.298 $. La renda per capita de la població era de 37.903 $. Aproximadament el 2,3% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Woodbury». American Fact Finder. Oficina del Cens dels Estats Units, 12-01-2010.
# Xarxa Cometa

La Xarxa Cometa va ser una xarxa de resistents belgues durant la Segona Guerra Mundial. Van aidar un petit miler de persones, principalment membres de la forces armades dels Aliats a evadir-se dels territoris ocupats per l'Alemanya nazi. Van organitzar la línia d'evasió Brussel·les-París-País Basc-Gibraltar-Londres.
Andrée de Jongh «Dédée» (1916-2007), una dona belga que aleshores tenia 24 anys, va ser la primera líder de la Xarxa Cometa. Va ser empresonada pels alemanys el 1943, però va sobreviure a la guerra. Els líders posteriors també van ser empresonats, executats o assassinats en el curs del seu treball d'exfiltració d'aviadors via Espanya cap al Regne Unit. Entre el 65 i el 70% dels ajudants de la xarxa eren dones joves, sovint encara adolescents.

## Referències

* ↑ «Honouring those who helped RAFES Memorial Plaque & Comète window Koekelberg Basilica, Brussels, Belgium» (en anglès). 207 Squadron Royal Air Force History, 01-05-2005. [Consulta: 21 febrer 2022].
* ↑ «Andre [sic] de Jongh: Organiser of the Comet line» (en anglès). The Independent, 06-12-2007 [Consulta: 21 febrer 2022].
* ↑ Rossiter, Margaret L. Women in the resistance [Dones de la resistència] (en anglès). Nova York: Praeger, 1986, p. 31. ISBN 0-03-005338-2.

## Bibliografia

* Connart, Philippe; Dricot, Michel; Renière, Édouard; Schutters, Victor. «Le Réseau Comète – The Comet Network – Het netwerk Komeet» (en francès, neerlandès, anglès). Le Réseau Comète. [Consulta: 21 febrer 2022].
# Woodbridge (desambiguació)

«Woodbridge» té aquests significats:
* Woodbridge, poble de Suffolk, East Anglia, Anglaterra. Està a l'Est d'Anglaterra,
* Woodbridge (Connecticut), població dels Estats Units a l'estat de Connecticut
* North Woodbridge, concentració de població designada pel cens dels Estats Units a l'estat de Califòrnia.
* South Woodbridge, concentració de població designada pel cens dels Estats Units a l'estat de Califòrnia.
# Woodbury

«Woodbury» té aquests significats:
* Woodbury (Connecticut)
* Woodbury (Kentucky)
* Woodbury (Minnesota)
* Woodbury (Nova Jersey)
* Woodbury (Pennsilvània)
* Woodbury (Tennessee)
* Woodbury (Vermont)
* Woodbury (comtat de Nassau), població dels Estats Units a l'estat de Nova York.
* Woodbury Heights, població dels Estats Units a l'estat de Nova Jersey.
# Xiana Gómez-Díaz

Xiana Gómez-Díaz (Lugo, 1982) és una realitzadora i artista visual gallega, cofundadora de la productora especialitzada en cinema documental d'autor i vídeo experimental Walkie Talkie Films (2008). En la seva obra i els seus estudis, ha explorat el relat íntim, la construcció de la identitat, els rols de gènere i la comunicació no verbal, així com les qüestions formals de la relació entre la imatge i la música. És doctora en comunicació audiovisual (UAB), i llicenciada en comunicació audiovisual (UAB) i periodisme (Universitat de Southampton). Creadora i productora musical (Ta!, The Adaptation Dance), treballa en obres personals i com a compositora de bandes sonores. La seva obra s'ha inclòs en trobades, mostres d'art, festivals de cinema d'autor i programació de televisions públiques. El 2015 va guanyar el Proyecto X Films del festival de cinema Punto de Vista amb No hablemos de ello. Actualment (2015) treballa en la producció d'aquesta pel·lícula mentre enllesteix el seu primer llargmetratge, Proyecto D, que parteix de la mateixa investigació que una exposició realitzada per l'Institut de Cultura de Barcelona.

## Referències

* ↑ Xiana Gómez, Arteinformado
* ↑ «Contenidos musicales en programación televisiva cultural. Un análisis de la representación del género en BBC, PBS y RTVE.». Universitat Autònoma de Barcelona. [Consulta: 11 setembre 2015].
* ↑ «Cultura de dormitorio: Narraciones de adolescencia femenina / Xiana Gómez Díaz / Sala Gran / BCN Producció'15». Graf.cat. Arxivat de l'original el 3 de març 2016. [Consulta: 11 setembre 2015].
* ↑ «Xiana Gómez: Cultura de Dormitorio». ICUB. Ajuntament de Barcelona. [Consulta: 11 setembre 2015].
# Washington Diplomats

El Washington Diplomats fou un equip de futbol professional de la ciutat de Washington que participà en la North American Soccer League.

## Història

El club va ser fundat el 1974 ingressant a la NASL. El club assolí un cert èxit amb jugadors con Johan Cruyff però després de la temporada de 1980 el club entrà en fallida per uns deutes de $6 milions i desaparegué. Un nou club amb el mateix nom aparegué el mateix 1980, quan l'equip Detroit Express es traslladà a Washington. L'aventura, però, només durà una temporada, desapareixent el 1981.
Anys més tard es creà un nou club amb el mateix nom que competí a l'American Soccer League III entre 1988 i 1990.

## Estadis

El club disputà els seus partits al RFK Stadium, excepte la temporada 1976, en què jugà a la W.T. Woodson High School a Virgínia del Nord.

## Entrenadors

* Gordon Bradley

## Futbolistes destacats

* Keith Lenert
* Alan Green (1977; 1979-80)
* Bobby Stokes (1978-80)
* Johan Cruyff
* Guus Hiddink
* Thomas Rongen
* Tommy O'Hara (1978-80)
* Jim Steele (1977-79)
* Bill Irwin (1978-80)
* Donato Nardiello (1981)

## Assistència d'espectadors

* 1974: 4.975
* 1975: 8.847
* 1976: 5.963
* 1977: 13.037
* 1978: 10.783
* 1979: 11.973
* 1980: 19.205
* 1981: 16.106

## Referències

* ↑ Death of the Diplomats by John Feinstein, Washington Post, Sports; D1, Dec. 9th, 1980

## Enllaços externs

* Uniformes Arxivat 2008-05-04 a Wayback Machine.
# Welles Remy Crowther

Welles Remy Crowther (Nova York, Estats Units; 17 de maig de 1977 – 11 de setembre de 2001) fou un novaiorquès recordat per haver salvat la vida d'almenys una dotzena de persones que es trobaven a la Torre Sud del World Trade Center durant els atemptats de l'11 de setembre de 2001 a la ciutat de Nova York, cosa que li va valer el títol d'«Heroi del mocador vermell».

## Vida

Crowther, el gran de tres germans, havia nascut a Nova York el 17 de maig de 1977, a l'Hospital Lying-In. Va estudiar a la Nyack High School, on va ser un estudiant honorífic i després va assistir al Boston College, on va obtenir el títol de Bachelor of Arts en economia el 1999. Una de les seves possessions més preuades, la qual portava a tot arreu, era un mocador vermell que li havia donat el seu pare. Crowther practicava una gran quantitat d'esports, com lacrosse, hoquei sobre gel i futbol. A més, va ser campista en el Campament Becket de la YMCA, a Becket (Massachusetts), boy scout a la seva joventut i bomber voluntari al seu barri natal, Nyack.

### 11 de setembre de 2001

Crowther treballava per a Sandler O'Neill i Associats en el pis 104 de la Torre Sud de les Torres Bessones. Hi ha testimonis que diuen que després del xoc de l'avió, Crowther, amb un mocador vermell tapant-se el nas i la boca per protegir-se del fum, va tornar a entrar a l'edifici almenys tres vegades per rescatar les persones que es trobaven a dins, convertint-se així en el responsable directe de salvar la vida d'almenys 12 persones. Crowther, junt a diversos bombers de Nova York, es trobava camí de retorn a la Torre Sud quan aquesta va col·lapsar i els va esclafar a tots. El seu cos va ser trobat 6 mesos després, el 6 de març de 2002, a un costat del lobby de la Torre Sud del World Trade Center.

## Honors

Crowther va ser nomenat Bomber honorífic de la ciutat de Nova York pel comissionat Nicholas Scoppetta.
En el National September 11 Memorial & Museum, ha quedat immortalitzat el nom de Crowther en un costat de la piscina sud, al panell S-50.
Se celebra anualment una cursa de 5 km d'automobilisme de velocitat amb el nom de "Mocador vermell de Welles Remy Crowther", en honor seu. Copatrocinada per voluntaris del Boston College, el Service Learning Center i la fundació Welles Remy Crowther Charitable Trust, es destina a recaptar fons per a aquesta última organització sense finalitat de lucre.
El llibre The Red Bandanna ("El mocador vermell"), de Tom Rinaldi (2016), documenta la vida de Welles Crowther. El llibre ha estat a la llista de best sellers del The New York Times des de la seva publicació.

## Referències

* ↑ Channel 4 Documentary
* ↑ "Welles Crowther 'The Man in the Red Bandanna' Posthumously Named Honorary Firefighter" Arxivat 2011-05-23 a Wayback Machine.. Departament de Bombers de la Ciutat de Nova York. Consultat el 15 de setembre de 2012.
* ↑ Welles Remy Crowther. Consultat el 15 de setembre de 2012.
* ↑ «Welles Remy Crowther Red Bandanna Run». Arxivat de l'original el 2016-09-08. [Consulta: 26 octubre 2016].

## Enllaços externs

* Article de Fox News: 'Man in the Red Bandanna' Died Saving Others (10 de setembre, 2002).
* Article de CNN
# Wiam Simav Bedirxan

Wiam Simav Bedirxan (nascuda a Homs) és una directora de cinema, de fotografia i guionista siriana d'ètnia kurda, que va co-dirigir la pel·lícula de 2014 Ma'a al-Fidda ("Aigua d'argent. Autoretrat de Síria"), amb el director de cinema exiliat Usama Muhammad. Bedirxan va documentar el Setge d'Homs, enviant gravacions via internet a Muhammad a París, per tal que la pel·lícula s'estrenés mundialment al Festival de Cinema de Canes de 2014.
Bedrixan, una mestra d'escola elemental d'Homs, havia contactat amb Muhammad per rebre consell sobre què filmar. Ella no va conèixer el co-director en persona fins que va ser capaç de fugir d'Homs i assistir a l'estrena mundial de la pel·lícula.

## Referències

* ↑ «Siege of Homs film gets Cannes ovation» (en angles). Khaleej Times, 17-05-2014. Arxivat de l'original el 23 de gener 2015. [Consulta: 18 maig 2014].
* ↑ Young, Deborah. «'Silvered Water, Syria Self-Portrait': Cannes Review» (en anglès). Hollywood Reporter, 15-05-2014. [Consulta: 18 maig 2014].
* ↑ Vivarelli, Nick. «Cannes: Syrian Director Talks ‘Silvered Water,’ Filming Revolution on Cell Phones» (en anglès). Variety.com, 17-05-2014. [Consulta: 18 maig 2014].